SLA mérő- és teljesítmény optimalizáló rendszerek fejlesztése
Sándor Tamás, SCI-Network

Az SCI-Network zRt. saját fejlesztésben készítette el a passzív optikai access hálózatok teljesítmény- és minőségmérését lehetővé tevő szoftver terméket. A proaktív működésű, a topológiát leképező és arról adatokat gyűjtő felügyeleti program stand-alone módon, vagy az ismertebb OSS komponensekbe beágyazhatóan üzemelhet. A szolgáltatói NOC-ban működő felügyeleti állomás grafikus felületén megjeleníthetők a speciális optikai minőségi jellemzők, a real-time és historikus adatsorok. Ennek használatával az üzemeltetők és a hálózatfejlesztők fontos információkhoz juthatnak az access hálózat aktuális állapotáról és trendjeiről.